**HOTĂRÂRE**

**privind aprobarea** **Strategiei naționale de sănătate 2023 – 2030 și a Planului de acțiuni pentru perioada 2023 – 2030 în vederea implementării Strategiei naționale de sănătate**

Având în vedere prevederile art. 2 alin. (3), art. 5 lit. a) din Legea nr. 95/2006 privind reforma în domeniul sănătății, republicată, cu modificările și completările ulterioare, și art. 2 lit. a) din Hotărârea Guvernului nr. 144/2010 privind organizarea și funcționarea Ministerului Sănătății, cu modificările și completările ulterioare,

În temeiul art. 108 din Constituția României, republicată, și al art. 25 lit. e) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

**Guvernul României adoptă prezenta hotărâre**

**Art. 1** - Se aprobă Strategia Națională de sănătate 2023 – 2030, denumită în continuare *Strategie națională*, prevăzută în Anexa care face parte din prezenta hotărâre

**Art. 2** - Ministerul Sănătății, Casa Națională de Asigurări, ministerele și celelalte organe de specialitate ale administrației publice centrale, precum și autoritățile administrației publice locale au obligația de a duce la îndeplinire măsurile specifice domeniului lor de activitate prevăzute în Planul de acțiuni.

**Art. 3** - Finanțarea măsurilor prevăzute în Planul de acțiuni se asigură din bugetul aprobat fiecărei instituții sau autorități publice responsabilă pentru implementare, în limita fondurilor alocate cu această destinație.

**PRIM – MINISTRU**

**ION-MARCEL CIOLACU**